Twee werkers in mynongelukke dood - Maroela Media
Die Harmony Gold-mynmaatskappy het in 'n verklaring gesê een van sy werkers is Donderdagaand by die Joel-myn in die Vrystaat dood toe hy 'n geblokkeerde laaidrom probeer ontblok het. Rotsbreekaksies en die ophys van ystererts is tydelik gestaak terwyl die voorval ondersoek word.
Dit is die tweede mynwerker wat vandeesweek aan diens dood is nadat nog 'n Harmony Gold-werker Maandagoggend by die Kusasalethu-myn naby Carletonville in 'n spoorwegongeluk oorlede is. Harmony het gesê spoorbedrywighede op die vlak waar die ongeluk plaasgevind het, is gestaak terwyl die voorval ondersoek word.